ในตัวอำเภอเวียงแก่น ร้านอาหารมีไม่กี่ร้าน ยิ่งหาร้านที่อร่อยได้มาตรฐาน ยิ่งยากเข้าไปใหญ่ แต่ร้านนี้คือมือวางอันดับหนึ่งในอาหารประเภทก๋วยเตี๋ยวและบะหมี่ (ความเห็นส่วนตัว โปรดใช้วิจารณญาญในการรับข่าวสาร) ผมจะขออาสาพาทุกท่านไปชิมก๋วยเตี๋ยวเนื้ออร่อยๆ ที่มีจุดขายที่แตกต่างจากร้านก๋วยเตี๋ยวอื่นๆ ซึ่งให้บริการได้รวดเร็วทันอกทันใจลูกค้า และด้วยเมนูที่หลากหลาย และอร่อย จึงเป็นที่ติดอกติดใจลูกค้าที่มารับประทานเป็นอย่างมาก แวะมาร้านนี้เกิน 10 ครั้งแล้วครับ
แนะนำ
1.เส้นเล็กลูกชิ้นเนื้อเปื่อย น้ำซุปรสกลมกล่อม เส้นเหนียวนุ่ม เนื้อเปื่อยกำลังดี ไม่เหนียวจนเกินไป
2.บะหมี่เย็นตาโฟ หมูเด้ง ปรุงแค่พริกป่นเพิ่ม ก็อร่อยได้เลย 

ที่ชอบ
1.รักษามาตฐานคงได้ที่ มากินกี่ทีก็อร่อย
2.ร้านสะอาด มีเมนูเส้นให้เลือกมากมาย
3.หม้อก๋วยเตี๋ยวน้ำเดือดอยู่ตลอด ทานตอนหน้าหนาวแล้วรู้สึกดี

ที่ไม่ชอบ
1.มาตอนเที่ยงๆ คนเยอะ แทบไม่มีที่นั่ง
2.บางครั้งลวกเส้นนานไปหน่อย เกือบเละ
3.ไม่มีที่จอดรถ(จอดข้างทาง)